ועדת הפנים והגנת הסביבה, כנסת 20, פרוטוקול מספר 450, 2017-07-11 11:00

אכרם חסון: בוקר טוב, אני מתכבד לפתוח את ישיבת ועדת הפנים והגנת הסביבה על-פי בקשתם של שלושה מחברי הכנסת שהגישו בקשה לדיון מהיר בנושא: יחס רשויות האכיפה כלפי אזרחי ישראל הבדואים.

אכרם חסון: אתנו המגישים, חברת הכנסת מיכל רוזין, חבר הכנסת טלב אבו עראר וחבר הכנסת זוהיר בהלול שעדין לא הגיע ואנחנו מקווים שהוא יצטרף וכמובן עוד חברי כנסת אחרים.

אכרם חסון: ללא ספק, תחושת האזרחים הבדואים בארץ היא תחושה של תסכול, של רדיפה.

אכרם חסון: אנחנו נפגשים אתם, מסיירים אצלם בכפרים ואנחנו גם פוגשים אותם בכנסת.

אכרם חסון: אנחנו חייבים לשנות את התחושה הזאת באמצעות יחס הוגן לאוכלוסייה הבדואית שהיא אוכלוסייה מסורה, נאמנה, עושה עבודת קודש למען ביטחון המדינה ומדובר באזרחים שרוצים קורת גג, רוצים לחיות בכבוד, דברים בסיסיים לקיום האדם בצורה מכובדת ואחראית.

אכרם חסון: חברת הכנסת מיכל רוזין, בבקשה.

מיכל רוזין: תודה רבה.

מיכל רוזין: אני מודה על קיום הדיון.

מיכל רוזין: זה דיון שהגשתי בקשה אליו בפברואר, אחרי האירועים הקשים באום אל חיראן.

מיכל רוזין: אחרי חשיפת האמת בעקבות אותם אירועים.

מיכל רוזין: לצערי הרב, כמו שאתם רואים, הגענו ליולי, חמישה חודשים אחרי, זה אושר כדיון דחוף שצריך לדון עליו אחרי עשרה ימים, אבל כנראה עשרה ימים במונחים בדואים זה חמישה חודשים.

מיכל רוזין: סליחה על הציניות, אבל לדעתי זה באמת טעם לפגם שהדיון מתקיים רק היום, אבל אנחנו פה וחשוב שנקיים את הדיון.

מיכל רוזין: אני שמחה שגורמי המשטרה נמצאים כאן, אני מקווה שגם משרד המשפטים, הפרקליטות, מח"ש, גם הם נוגעים בדבר.

מיכל רוזין: הדיון הזה הוא יוזמה אחרי אירועי אום אל חיראן הקשים, אירועים שחשפו מקרים נוספים בהם הרשויות הרגו בקלות יתרה אזרחי ישראל עקבים ולא נתנו דין וחשבון על הדבר.

מיכל רוזין: אני רוצה שנדבר היום על המקרים הקשים האלה.

מיכל רוזין: אני רוצה בראש ובראשונה להודות לאורחים שנמצאים אתנו היום, מר חאלד אל-ג'עאר, אביו של סמי, שנהרג על-ידי המשטרה וראיד אבו אלקיעאן, אחיינו של יעקוב שנהרג על-ידי המשטרה באותו פינוי אלים של אום אל חיראן.

מיכל רוזין: חשוב שנשמע אותם ואת הסיפורים שלהם, אבל יותר חשוב שנקבל תשובות מהמשטרה והפרקליטות על היחס.

מיכל רוזין: לא רק במקרי קיצון, שנגמרים בהרג אזרחים, אנחנו עדים ליחס של אפליה, של השפלה כלפי אזרחי ישראל הערבים.

מיכל רוזין: אנחנו מכירים סיפורים רבים על התייחסות מאיימת, מתעמרת של כוחות הביטחון כלפי ערבים באופן שלא יחלמו להתייחס לאזרחים ואזרחיות ישראלי אחרים, כמובן יהודים.

מיכל רוזין: חשוב שנעלה את הנושא לדיון ונקבל תשובות.

מיכל רוזין: חבל שהמפכ"ל לא נמצא כאן, דברנו בדיון הקודם על סמנטיקה ושיח וכמה הדברים חשובים.

מיכל רוזין: כשמדברים על משפחות פשע או רקע רומנטי או חילול כבוד המשפחה, או שמדברים על תרבות ולא נורמה או נוהג כמו שאומרים בעברית, אז אנחנו מבינים שיש פה תפיסה קלוקלת בעיני של המשטרה, שבאה לטפל בפשיעה בכלל או בעבריינות בתוך החברה הערבית.

מיכל רוזין: היינו עדים באום אל חיראן לאירועים קשים בהם נהרג יעקוב ושר המשטרה, השר לביטחון פנים דאג להסית, דאג מיד לחרוץ דין.

מיכל רוזין: חרצו דין באופן הזה שלא ניתן טיפול רפואי במשך שעות והביאו בכך למותו.

מיכל רוזין: חרצו דין בכך שהמפכ"ל בעצמו הודיע שמדובר במחבל, בטרוריסט.

מיכל רוזין: חריצת הדין הזאת לא התקיימה רק במקרה של אום אל חיראן, היא מתקיימת פעמים רבות.

מיכל רוזין: כשאנחנו מדברים פה, אנחנו מעלים על נס ומדגישים את המקרים האיומים שנגמרו ברצח, אבל אפשר להסיק מכך שיושבים בכלא גם הרבה אנשים שהואשמו שלא כדין, שאנשים נחקרו, נעצרו והושפלו שלא כדין.

מיכל רוזין: הואשמו באופן "תרבותי" בהאשמה קולקטיבית באופן מידי.

מיכל רוזין: הטיפול של הרשויות, המשטרה וגם מח"ש באי חקירת שוטרים או באי הגעה למסקנות, שוטרים שירו באזרחים, אפילו כאשר שוטר מודה, השוטר שמאקדחו נורה למוות סמי אלג'עאר בנסיבות מסתוריות, עדיין משרת במשטרה ומח"ש לא מוכנים לחקור את זה.

מיכל רוזין: כשאבו חבאק נורה למוות, המקרה הוסתר חודשים ארוכים ועד היום לא הוחלט אם לפתוח בחקירה.

מיכל רוזין: המקרים האלה ומקרים אחרים נוספים שנמשיך לציין אותם פה לאורך כל הישיבה, מקרים בהם או שלא פוענחו, או שהשוטר עדין ממשיך לשרת, או שאפילו שהשוטר הודה, למרות שבהתחלה הסתיר עדויות והסתיר שהיה קרוב לאירוע ובסוף התברר מהראיות שלא רק שהוא היה באירוע, אלא גם שכדור נורה מאקדחו, הוא טען לפליטה, שינה גרסה ועדיין השוטר הזה לא הועמד לדין.

מיכל רוזין: אז הגרסאות האלה שהמשטרה משחררת והמקרה של אום אל חיראן הציף את הבעיה שהמשטרה והמפכ"ל והשר לביטחון פנים הוציאו הודעות נחרצות כל-כך, מתלהמות כל-כך, מאשימות כל-כך, שבסופו של דבר היום, אחרי ששה חודשים, עדיין לא קבלנו פענוח ועמדה של המשטרה.

מיכל רוזין: אף אחד לא הואשם, אף אחד לא הועמד לדין, אין חקירה נגד השוטרים, אנחנו לא יודעים מה המסקנות החקירה.

מיכל רוזין: כל מה שאנחנו למדים זה מהתחקירים השונים שנעשו וכולנו ראינו את העובדות.

מיכל רוזין: אנחנו פה קודם כל לדרוש שיהיו תוצאות לחקירה של אום אל חיראן.

מיכל רוזין: אנחנו פה כדי לדרוש שמקרי המוות האלה קודם כל לא ישנו ובוודאי כל המקרים בהם האלימות, הבריונות של המשטרה כלפי אזרחיות ואזרחי ישראל הערבים, בעיקר בחברה הבדואית, לא יקרו שוב.

מיכל רוזין: תודה.

אכרם חסון: תודה לחברת הכנסת מיכל רוזין.

אכרם חסון: בבקשה חבר הכנסת טלב אבו עראר.

טלב אבו עראר: בדיון שקדם לדיון הזה דברנו על מיגור האלימות והפשיעה במגזר הערבי.

טלב אבו עראר: ערבים נגד ערבים.

טלב אבו עראר: בדיון הזה אנחנו מדברים על אלימות המשטרה, רשויות האכיפה כלפי האזרחים הערבים ובמיוחד הבדואים בנגב.

טלב אבו עראר: אירועי אום אל חיראן חשפו את פניה האמיתיים של המשטרה כלפי האזרחים הערבים בארץ.

טלב אבו עראר: מה שקרה ב-18 לחודש, היום השחור ההוא, אני אישית הגעתי לישוב בשעה 06:45 בבוקר.

טלב אבו עראר: עברתי כמה מחסומים, אפילו לא נתנו לי להיכנס במחסום הראשון אלא לאחר מאמץ רב כשהתקשרתי למשטרה עד שהכניסו אותי.

טלב אבו עראר: אפשר לומר שהייתה שם מלחמה שהכריזה המשטרה על תושבי אום אל חיראן.

טלב אבו עראר: הייתה אווירה מתוחה אווירה של מלחמה, של עוצר.

טלב אבו עראר: הפכו את האזרחים לשבויים, אסרו על אנשים לזוז.

טלב אבו עראר: זה בדיוק מה שקרה לשהאיד אבו אלקיעאן שרק יצא מביתו, נכנס לרכב שלו והתחיל לנסוע.

טלב אבו עראר: על המטר הראשון ירו עליו והרגו אותו.

טלב אבו עראר: למה?

טלב אבו עראר: בלי שום סיבה.

טלב אבו עראר: עד היום אנחנו לא יודעים למה.

טלב אבו עראר: באו להרוס בתים, לא להרוג אנשים.

טלב אבו עראר: כל הזמן הורסים בתים, זה לא הבית הראשון.

טלב אבו עראר: להזכיר לכולם שתושבי אום אל חיראן גרים במקום הזה יותר מ-60 שנה.

טלב אבו עראר: הם לא פלשו, יש להם את הזכות המלאה.

טלב אבו עראר: אבל לצערי, בגלל שיש אזרחים סוג א' ואזרחים סוג ב', באו להקים ישוב חיראן ליהודים על חשבון התושבים הערבים, במקום אום אל חיראן.

טלב אבו עראר: באותם ימים היה גם פינוי עמונה.

טלב אבו עראר: אני רוצה להביא דוגמאות מהפינוי בשני הישובים.

טלב אבו עראר: אום אל חיראן, שהם תושבים עם הזכות המלאה לגור שם, לבין מתנחלים שפלשו לקרקע פלסטינית ורצו לפנות אותם.

טלב אבו עראר: איך התייחסה המשטרה לאזרחים בשני המקרים.

טלב אבו עראר: בעמונה המשטרה נכנסה לישוב ללא שום נשק, הצטיידו בסבלנות.

מיכל רוזין: 60 שוטרים נפגעו.

טלב אבו עראר: נכון מאוד.

טלב אבו עראר: שם השוטרים הותקפו, אבל לא עשו דבר.

טלב אבו עראר: באום אל חיראן באו כדי להפחיד וכדי להרתיע וכדי להשפיל ולהראות את הכוח של המשטרה.

טלב אבו עראר: אם הכוח הזה היה המופעל נגד ארגוני הפשע, מכובדי היושב-ראש, המצב היה הרבה יותר טוב ממזמן.

טלב אבו עראר: רק כשיעקוב אבו אלקיעאן נהרג על-ידי משטרת ישראל.

טלב אבו עראר: הייתה גם טעות כשירו גם על אחד השוטרים.

טלב אבו עראר: כל סרטוני הווידאו שראינו הוכיחו שיעקוב והשוטר נהרגו על-ידי המשטרה בלי שום סיבה.

טלב אבו עראר: התלהם השר לביטחון הפנים, מרוב שהוא שונא ערבים והתחיל להסית כבר מהרגע הראשון, בלי בדיקה ובלי כלום.

טלב אבו עראר: אמר שזה מחבל שניסה לפגוע בפיגוע דריסה או איש דעאש, עשה לו משפט שדה.

טלב אבו עראר: גם המפכ"ל, שהגשנו רק עכשיו את כל התלונות של הציבור הערבי אליו, גם הוא התבטא כך.

טלב אבו עראר: מח"ש התחילה לחקור, מחודש ינואר עד היום עברו שבעה חודשים, עד אתמול קראתי שעדיין חושבים אם להעמיד את השוטרים שהרגו אזרח ושוטר, אם להפליל אותם או לא, למרות שכל הסימנים וכל העדויות מהשטח, יהודים וערים, מעידים ששניהם נהרגו בלי סיבה.

טלב אבו עראר: אני מבקש ממח"ש, שסיימו את החקירה, לראות איפה העניין עומד?

טלב אבו עראר: למה שלא יחשפו את דו"ח הבדיקה לכולנו?

טלב אבו עראר: מי אשם?

טלב אבו עראר: אולי הוא באמת הוא התכוון לעשות משהו?

טלב אבו עראר: שיוכיחו לנו ויראו מה קרה.

טלב אבו עראר: אני אסיים בזה ששר הביטחון עד עכשיו נחוש בדעתו לא להתנצל.

טלב אבו עראר: אני לא מדבר על לבקר את המשפחה, לא התנצל.

טלב אבו עראר: ככה המשטרה נוהגת כלפי אזרחים ערבים ובמיוחד הבדואים.

<קריאה: אנחנו לא מחכים להתנצלות.

טלב אבו עראר: לפחות התנצלות.

אכרם חסון: תודה.

אכרם חסון: נשמע את מר ראיד אבו אלקיעאן.

<ראיד אבו אלקיעאן: אנחנו מדברים על תכנית ועל מסגרת למגר את תופעת האלימות במרחב הערבי כולו.

<ראיד אבו אלקיעאן: לצערי הרב הטמעת ערכי האלימות מושרשים בתוך האוכלוסייה שלנו על-ידי מוסדות המדינה ולא על-ידי משיהו אחר, כי אין עדיין תכנית פורמלית לעסוק בזה וההוכחה שמשנות ה-60 עד היום, כל ניסיונות הרצח שהיו עד עכשיו אף אחד לא ישב בכלא על ניסיון רצח או על רצח שביצע, במרחב הערבי.

<ראיד אבו אלקיעאן: דבר שני, צר לי שאנחנו יושבים פה והמשטרה היא שמובילה את זה, לא רק מוסדות המדינה, היא מקנה את הערכים הללו ומי שעומד בראש המשטרה, השר ארדן והמפכ"ל אלשייך לא נמצאים בישיבה הזאת.

<ראיד אבו אלקיעאן: מי שאמון על ביטחון תושבי המדינה, זה מה שהוא עושה?

אכרם חסון: נציגי המשטרה נמצאים כאן.

<ראיד אבו אלקיעאן: אנחנו חיים במערב פרוע?

<ראיד אבו אלקיעאן: זו לא פריפריה ואין שום חוק, שום הסדר, שום הוגה דעת שפוי לא מקבל את מה שעושה המשטרה.

<ראיד אבו אלקיעאן: היא לא יכולה להרוס ולבצע רצח.

<ראיד אבו אלקיעאן: נרצחו שני אנשים, גם השוטר שבא לעשות את האכיפה כי המשטרה ממונה על האכיפה, הם רצחו אותו.

<ראיד אבו אלקיעאן: בעקבות זאת אני רוצה לדעת את התמונה האמיתית כל מות השוטר, שתצא הודעה לתקשורת ולעולם כולו, מה נסיבות המוות של השוטר.

<ראיד אבו אלקיעאן: השוטר לא מת מדריסה.

<ראיד אבו אלקיעאן: דבר נוסף, אני רוצה לשמוע את מסקנות דו"ח מח"ש.

<ראיד אבו אלקיעאן: כמה פעמים מח"ש אמרו לנו עוד שבוע, עוד שבועיים, עוד שלושה שבועות ואנחנו היום סוגרים חצי שנה לאירוע הזה ועדיין אין שום תגובה ואין שום התקדמות בנושא.

<ראיד אבו אלקיעאן: לא רוצים כתבי אישום נגד שוטרים זוטרים כי השוטרים שהיו בשטח פעלו מחשש ומפחד על הראש שלהם כי הם מוגבלים בחשיבה, אין להם כוח לחשוב יותר כי הם טעונים בסטיגמות כלפי ערביי ישראל ובמיוחד כלפי הבדואים בנגב, שאנחנו, לא יודע מה, אני לא רוצה להיכנס לזווית הזו, אני אשאיר את זה לדיון הפוליטיקאים בנושא.

<ראיד אבו אלקיעאן: דוד שלי נרצח.

<ראיד אבו אלקיעאן: הוא נורה ולפי מה שקבעו באבו כביר, 30 דקות יכלו עוד להציל את חייו, זה עוד רצח שנעשה פה.

<ראיד אבו אלקיעאן: רצח נוסף היה אחרי 45 דקות, הכרזת השר ארדן והכרזת אלשייך שהוא שייך לדעאש.

<ראיד אבו אלקיעאן: דודי ייצג את מדינת שישראל בשתי משלחות בארצות-הברית ובגרמניה, במדעים ובטכנולוגיה.

<ראיד אבו אלקיעאן: בושה למדינת ישראל.

<ראיד אבו אלקיעאן: בחודש האחרון חגגנו את הצטיינות בנו.

<ראיד אבו אלקיעאן: שלושה ילדים תושבי אום אל חיראן הצטיינו בלימודי הרפואה באוקראינה וביום שיש חגגנו את הטקס שלהם, כשהם סיימו בהצטיינות.

<ראיד אבו אלקיעאן: נגזל מבנו ונגזל ממנו לחגוג ולהגשים חלום יחד עם בנו.

<ראיד אבו אלקיעאן: הכול בגלל קרוואן עלוב, שבמקום שהמדינה תסייע בו לתושבים ולילדים שנשארו ללא אבא וללא קורת גג, המדינה עומדת על רגליה ובכל כוחה לפנות את הקרוואן הזה מהישוב ולא לתת לבן שלו שסיים את לימודיו להתכונן למבחן הארצי של משרד הבריאות פה בארץ.

<ראיד אבו אלקיעאן: אני רוצה לדרוש בשבילו ובשביל האחים ואמא שלו, הכול ממדינת ישראל.

<ראיד אבו אלקיעאן: אני דורש את פיטוריהם של כל קציני מרחב דרום, כי הם לא ראויים לנהל את המערכת בנגב.

<ראיד אבו אלקיעאן: ממשלת ישראל חייבת להתנצל בפני הסקטור הערבי ולו בארץ ובפני התושבים.

אכרם חסון: תודה.

אכרם חסון: תושב רהט, אביו של סמי שנהרג בפשיטה של המשטרה, בבקשה.

<חאלד ג'עאר: שמי חאלד ג'עאר מרהט.

<חאלד ג'עאר: אביו של סמי זכרונו לברכה.

<חאלד ג'עאר: בשנים האחרונות נרצחו שבעה צעירים בדואים על-ידי כוחות משטרה.

<חאלד ג'עאר: אחד מהם בני.

<חאלד ג'עאר: יצא לי לראות את רצח בני מול העיניים.

<חאלד ג'עאר: בדיון הקודם אמרו שהערבים צריכים לשתף פעולה עם המשטרה.

<חאלד ג'עאר: אני זה שהודיע על פשע שמתבצע בחניית בית הספר.

<חאלד ג'עאר: לא ייתכן שכל אלה שהיו בסביבה הם פושעים.

<חאלד ג'עאר: האלימות המשטרתית, ארגון שלא בודק את עצמו, לא מתחקר היטב את עצמו, גורם לטעויות, בעצם אלה לא טעויות, זה רצח אחרי רצח.

<חאלד ג'עאר: לא טעויות, כי הילדים שלנו נרצחים.

<חאלד ג'עאר: קשה לי לא רק על המשטרה, אלא המלחמה שמכריזה משלת ישראל על הבדואים.

<חאלד ג'עאר: בהתבטאויות על רצף טריטוריאלי, על הילודה.

<חאלד ג'עאר: נאמר שהבדואים מהווים סיכון.

<קריאה: איום דמוגרפי.

<חאלד ג'עאר: השוטרים למטה שומעים את המנהיגים ואז מפתחים שנאה.

<חאלד ג'עאר: לא רק שהבן שלי נרצח.

<חאלד ג'עאר: לקחתי אותו למוקד רפואי כדי לקבל טיפול.

<חאלד ג'עאר: מגיעים אנשי הבילוש שרצחו את הבן שלי בדם קר.

<חאלד ג'עאר: אני מצביע עליהם שהם רצחו את בני, הם אוזקים אותי בידיים, לוקחים אותי לתחנה.

<חאלד ג'עאר: משטרת ישראל, בתוך מדינת ישראל הדמוקרטית, החוקית, אוזקים אדם ברגליו, חמישה ששה שוטרים נותנים לו מכות עד שהוא נופל על הרצפה והם ממשיכים ומוסיפים שוקר חשמלי דריכה על הראש, יריקות התבטאויות נוראיות.

<חאלד ג'עאר: בנוסף לכך, כשבסוף לוקחים אותי לבית החולים, מודיעים לי על מות הבן.

<חאלד ג'עאר: לפני שאני יוצר אחד השוטרים אומר, רק אחד מת.

<חאלד ג'עאר: הלוואי שכולכם הייתם מתים.

<חאלד ג'עאר: אנחנו חיות?

<חאלד ג'עאר: אפילו מתחת לכך.

<חאלד ג'עאר: זה כמו הסולם שאתם מכירים מההיסטוריה ותסלחו לי שאני משווה, זה ממש מוריד אותנו למטה.

<חאלד ג'עאר: מח"ש נותנים זמן למשטרה.

<חאלד ג'עאר: זה משחק.

<חאלד ג'עאר: אני כל-כך מצטער על ההאזנות, על הטלפונים של השוטרים.

<חאלד ג'עאר: מה אומרים השוטרים בהאזנות?

<חאלד ג'עאר: אנחנו יודעים שבני ה - - - אני לא אומר את המילה, מאזינים לנו.

<חאלד ג'עאר: אחד מהשוטרים אומר בתמליל: אני מקווה ששוטר פלוני לא יפתח עלינו.

<חאלד ג'עאר: רבותי, התיק נסגר, גם שלי וגם של הבן שלי, ללא ראיות.

<חאלד ג'עאר: אל תתפלאו אנשי אום אל חיראן, שגם התיק שלכם ייסגר.

<חאלד ג'עאר: כל התיקים, לא רק מה שאני מזכיר לכם, נסגרו ללא ראיות.

<חאלד ג'עאר: פרקליט המדינה או המשנה לפרקליט המדינה אומר שהפגיעות בגוף שלי זה עקב זה שהתנגדתי למעצר.

<חאלד ג'עאר: לא נשאר לנו כלום.

<חאלד ג'עאר: חינכנו את ילדינו לערכים ולכבוד האדם ולהיות אזרח טוב במדינת ישראל ולהיות אנשי חוק, אבל מי לא הולך לפי החוק?

<חאלד ג'עאר: לובשי המדים.

<חאלד ג'עאר: אני מציין שאחד ממפקדי התחנה, שאני לא רוצה לצין את שמו, עובר לידי כשפניו מחויכות ואני שרוע על הקרקע בתחנת המשטרה וכולי רועד מכאבים.

<חאלד ג'עאר: אז סדרו את כל הראיות.

<חאלד ג'עאר: היציאה שלי מהמוקד הרפואי לא מצולמת כי המשטרה לקחה את הצילומים לפני מח"ש.

<חאלד ג'עאר: לא רואים.

<חאלד ג'עאר: מעצר אלים, אבל אמרו שהתנגדתי למעצר.

<חאלד ג'עאר: תראו לי את התמונות.

<חאלד ג'עאר: אנחנו רוצים להגיד דבר אחד לחברי הכנסת ולממשלה, תקצרו את ההליכים של הבאת שוטרים לדין.

<חאלד ג'עאר: אתם הורגים את המשפחות.

<חאלד ג'עאר: זה כמו רצח וכמו אונס של אישה.

<חאלד ג'עאר: זה בדיוק כך.

<חאלד ג'עאר: אתם רוצחים אותנו אחד אחד.

<חאלד ג'עאר: הילדים שלי בטיפול פסיכולוגי.

<חאלד ג'עאר: הילדים מתעלפים והאישה לא התאוששה עד היום.

<חאלד ג'עאר: אנחנו חלק מהמדינה הזו ריבונו של עולם.

<חאלד ג'עאר: מפקדי משטרת ישראל, תוקיעו את האנשים האלה, אל תגנו עליהם ותחפו עליהם.

<חאלד ג'עאר: יורם הלוי, שהיום מפקד מחוז ירושלים מבקש מפרקליטות המדינה וממח"ש שלא יביאו את השוטר שיעשה שחזור.

<חאלד ג'עאר: למה?

<חאלד ג'עאר: אני מזכיר לכם ואמרתי בעבר.

<חאלד ג'עאר: למה?

<חאלד ג'עאר: כי יש סכנה לחיים שלו.

<חאלד ג'עאר: בדומא, כפר פלסטיני, עשו שחזור.

<חאלד ג'עאר: ברהט זה איום.

<חאלד ג'עאר: דבר נוסף, המשטרה עדיין רודפת אותי על כל דבר אחד בעיר.

<חאלד ג'עאר: בחודש הרמדאן כתבתי פוסט דתי בפייסבוק, געגועים לבני סמי זכרונו לברכה.

<חאלד ג'עאר: כשאני מבקש בסוף המילים, כמו כל משפחות ישראל, שאלוהים יקום את דמו, מה עושה משטרה רהט וקצים המודיעין, אב שראה את בנו נרצח מול העיניים ומבקש מריבונו של עולם שיעניש, מאשימה אותי בהסתה ואיומים.

<חאלד ג'עאר: ואותו קצין מודיעין אסף מאיים עלי שיש לי עסק אתו, אתם.

אכרם חסון: אנחנו חייבים לעצור פה.

<חאלד ג'עאר: משפט אחרון.

<חאלד ג'עאר: חברים, אני רוצה שכל אחד ואחד, אלה שפה והקברניטים שלמעלה, מפכ"ל המשטרה, השר לביטחון פנים שכשבאתי ללחוץ לו יד ולספר לו את הסיפור על הבן שלי אמר שהוא ממהר לראש העיר שלנו.

<חאלד ג'עאר: אני מתבייש במנהיגות שנמצאת בעיריות ובכפרים הבדואים.

<חאלד ג'עאר: לא יפגשו אנשי משטרה או קצינים בכירים עד שהאנשים האלה יועמדו לדין ויביאו אותם למשפט.

<חאלד ג'עאר: לא מביאים אותם למשפט - - -

אכרם חסון: תודה.

אכרם חסון: אני מבקש.

<חאלד ג'עאר: עוד משפט - - -

אכרם חסון: הזמן נגמר.

אכרם חסון: אני מתנצל.

אכרם חסון: אנחנו חייבים לפנות את האולם ב-12:00 ואני חייב לתת כבוד לחברי הכנסת ולכל מי שבא.

אכרם חסון: חבר הכנסת אוסמה סעדי בבקשה.

<חאלד ג'עאר: משפט אחד.

אכרם חסון: אין משפט אחד.

אכרם חסון: צריך לכבד את האנשים ולכבד את הזמן.

אוסאמה סעדי: אני נותן לו חצי דקה מהזמן שלי.

אכרם חסון: נתתי לו זמן יותר מכל אחד אחד.

אוסאמה סעדי: בשלב הבא אנחנו מחכים להכרעה של היועץ המשפטי לממשלה בערר.

אוסאמה סעדי: אם לא תהיה תשובה בערר, אני הולך לשבות רעב עד מוות, עד שהציבור ואתם תתעוררו והאנשים האלה יובאו לבית המשפט.

אכרם חסון: תודה רבה.

אכרם חסון: חבר הכנסת אוסאמה סעדי.

אוסאמה סעדי: תודה אדוני היושב-ראש.

אוסאמה סעדי: אלה דברים שיוצאים מהלב.

אוסאמה סעדי: הפצע לא הגליד מאז 2000.

אוסאמה סעדי: 13 אזרחים נרצחו בשנת 2000 ללא כתב אישום אחד.

אוסאמה סעדי: מאז 2000 ועד היום, יותר מ-50 אנשים נהרגו, נרצחו, מצאו את מותם על-ידי המשטרה.

אוסאמה סעדי: סמי ג'עאר הוא אחד מהם.

אוסאמה סעדי: גם ליוויתי את המשפחה בבית המשפט העליון.

אוסאמה סעדי: סמי זיידני, יעקוב אבו אלקיעאן, מוחמד מחמוד טהא השאהיד מכפר קאסם.

אוסאמה סעדי: לכן זה מוזר ותמוה מאוד ואפילו יש לנו כבר חששות, שמה שנקרא מח"ש, המחלקה לחקירת שוטרים, הופכת למה שאמרנו כל הזמן, המחלקה לחיפוי על שוטרים.

אוסאמה סעדי: המחלקה לטיוח.

אוסאמה סעדי: לא יכול להיות ולא יעלה על הדעת שיעקוב אבו אלקיעאן מצא את מותו ב-18 לינואר, חצי שנה עד היום לא מפרסמים את תוצאות החקירה.

אוסאמה סעדי: אומרים עוד שבוע ועוד שבוע ולכן יש לנו יותר מידי חששות שמופעלים לחצים על מח"ש כדי להטות ולטייח את החקירה של יעקוב אבו אלקיעאן.

אוסאמה סעדי: מה שדרוש פה זה אמון, אבל אין אמון.

אוסאמה סעדי: לא יעזרו שלטי חוצות ולא מסעי פרסום על מנת להחזיר את האמון לחאלד ולמשפחת אבו אלקיעאן ולכל שאר המשפחות האלה.

אוסאמה סעדי: אנחנו דורשים ועדת חקירה לחקר התנהגות המשטרה כלפי האזרחים ורצח של 50 אזרחים על-ידי המשטרה.

אכרם חסון: תודה רבה.

אכרם חסון: נשמע כעת את ניצב ג'מאל חכרוש, אחרי זה נשמע חבר כנסת ונציג מח"ש.

<ניצב ג'מאל חכרוש: בוקר טוב לכולם.

<ניצב ג'מאל חכרוש: יותר מפעם אמרתי שאין אמון בין האזרח הערבי למשטרה.

<ניצב ג'מאל חכרוש: אני לא רוצה לפתוח ולהגיד מה הסיבות אבל גם במשטרה וגם אצל האזרחים יש חוסר אמון וזה גורם לכל הדברים האלה.

<ניצב ג'מאל חכרוש: אנחנו פועלים ועושים כדי שיהיה אמון.

<ניצב ג'מאל חכרוש: אמון צריך שני צדדים.

<ניצב ג'מאל חכרוש: אני פועל רבות שהאזרח יקבל את הזכויות שלו לפני שאני דורש את החובות שלו.

<ניצב ג'מאל חכרוש: אנחנו פועלים במשטרת ישראל ששוטרים שלנו יסתכלו על האזרח הערבי כאזרח שחייב לקבל את שירותי המשטרה ולא להסתכל עליו כאויב.

<ניצב ג'מאל חכרוש: אנחנו בכיוון הזה, זה מה שמחנכים את השוטרים שלנו.

<ניצב ג'מאל חכרוש: אני גם מבקש מהאזרח שיראה את השוטר שהוא בעדו ולא נגדו.

<ניצב ג'מאל חכרוש: לא ללכת על החריגים.

<ניצב ג'מאל חכרוש: נחנו גוף של 30,000 שוטרים לפעמים יש חריגים, אותו דבר האזרחים, אם אזרח אחד עבריין, לא כל האזרחים עבריינים.

<ניצב ג'מאל חכרוש: צריך להסתכל בשני הצדדים אותו דבר ואז נתחיל בדרך הנכונה.

<ניצב ג'מאל חכרוש: אחד הדברים שגורמים לאלימות ברחוב הערבי זה חוסר השיטור ברחוב הערבי.

טלב אבו עראר: ברשותך, תתייחס לאום אל חיראן.

<ניצב ג'מאל חכרוש: אני אתייחס לכל.

טלב אבו עראר: לפני הגיוס, הגיוס כבר ידוע, זה דיסק ישן.

טלב אבו עראר: עדיף שנתמקד באום אל חיראן כי אין לנו זמן.

<ניצב ג'מאל חכרוש: חוסר שיטור ברחוב הערבי גורם - - -

מיכל רוזין: דברנו על זה כבר שעתיים בדיון בבוקר.

מיכל רוזין: אנחנו רוצים לשמוע על הנושא הזה.

מיכל רוזין: מה קורה עם חקירת מח"ש על אירועי אום אל חיראן?

<ניצב ג'מאל חכרוש: אין לי כוונה להתייחס ספציפית לאירועים.

טלב אבו עראר: הדיון המהיר הוא על אירועי אום אל חיראן.

אכרם חסון: תן לו לסיים.

אכרם חסון: יש לנו נציגים אחרים גם ישיבו בנושאים ספציפיים.

מיכל רוזין: ישבנו על זה כבר שעתיים.

אכרם חסון: הוויכוח לוקח לנו את הזמן, בואו נסיים בכבוד.

<ניצב ג'מאל חכרוש: אני לא רוצה להתייחס למקרים ספציפיים שאין לי שליטה בהם.

<ניצב ג'מאל חכרוש: אני לא יודע מה מח"ש עשה.

<ראיד אבו אלקיעאן: אבל זה מקרה מתוכנן.

<ראיד אבו אלקיעאן: מחוז דרום כולו, כל קציני המשטרה - - - זה לא אירוע חריג כפי שהוא מכנה אותו, זה אירוע - - -

אכרם חסון: אני קורא אותך לסדר פעם ראשונה.

אכרם חסון: אני אוציא אותך.

אכרם חסון: אתה צריך לכבד את מי שנמצא כאן.

אכרם חסון: כולם כבדו אותך, דברת ועכשיו אני מבקש לשמור על השקט.

טלב אבו עראר: מכובדי, אם הוא לא מוכן, כנציג המשטרה, להתייחס לאירועי אום אל חיראן, הדיון המהיר הוא על אירועי אום אל חיראן, אז למה הוא בא?

טלב אבו עראר: זה ממש מוגזם.

אכרם חסון: אני מבקש, חברים, שמענו אתכם וכיבדנו אתכם, אנחנו כאן בגללכם.

אכרם חסון: חברי הכנסת הגישו דיון מהיר למענכם.

אכרם חסון: בבקשה תכבדו את האחרים.

<ניצב ג'מאל חכרוש: לגבי המקרים הספציפיים שהוזכרו פה, אני פשוט לא רוצה להטעות את הנוכחים.

<ניצב ג'מאל חכרוש: אין לי את הנתונים.

<ניצב ג'מאל חכרוש: נציג מח"ש פה והוא ייתן את ההסבר.

<ניצב ג'מאל חכרוש: אחרי ידבר נציג מח"ש ויעדכן אתכם איפה התיקים עומדים.

<ראיד אבו אלקיעאן: - - - מח"ש עד היום - - -

אכרם חסון: אדוני הסדרן, אני מבקש להוציא אותו בבקשה.

אכרם חסון: בבקשה תמשיך.

<ניצב ג'מאל חכרוש: לגבי המקרים, אני מקווה שנציגת מח"ש תעדכן.

<ניצב ג'מאל חכרוש: לגבי אחוז הפענוחים, שדובר על זה שבמגזר הערבי אין פענוחים ובמג\

<ניצב ג'מאל חכרוש: ר היהודי יש, צריך לעשות סדר פעם אחת ולתמיד.

<ניצב ג'מאל חכרוש: באופן כללי במדינת ישראל, הפענוח הוא 53% ממקרי הרצח, קצת פחות במגזר הערבי, זה נכון, 49%, אבל לא אפס גילויים.

טלב אבו עראר: מכובדי, אבל מה הקשר בין הדברים?

אכרם חסון: תודה רבה.

אכרם חסון: חבר הכנסת חאג' יחיא שתי דקות ואחריו נציגת מח"ש.

עבד אל חכים חאג' יחיא: אני אתרכז בנושא הדיון שהוא אום אל חיראן אבל אתחיל במשפט אחד בנוגע לדבריו של ניצב חכרוש.

עבד אל חכים חאג' יחיא: הוא אמר שמחנכים את השוטרים להתייחס לערבים כאזרחים ולא כאויבים.

עבד אל חכים חאג' יחיא: במבחן התוצאה זה לא נכון.

עבד אל חכים חאג' יחיא: ההתייחסות לערבים היא כאויבים.

עבד אל חכים חאג' יחיא: זו עובדה.

עבד אל חכים חאג' יחיא: זה מה שאנחנו מקבלים בשטח.

עבד אל חכים חאג' יחיא: גם ועדת אור שהוקמה אחרי האירועים בשנת 2000, רצח 13 צעירים ערבים, ועדת אור אמרה במפורש שהמשטרה צריכה לשנות את הגישה ועד היום היא לא שינתה.

עבד אל חכים חאג' יחיא: למקרה של אום אל חיראן, בחצות סיימו משא ומתן בקשר לפינוי הבתים.

עבד אל חכים חאג' יחיא: ב-04:00 לפנות בוקר השוטרים היו שם.

עבד אל חכים חאג' יחיא: טכנית, הם לא היו יכולים להכין את המבצע הזה אם לא היה מוכן מראש.

עבד אל חכים חאג' יחיא: זה אומר שהם התכוונו לבוא, להרוס, לרצוח ולהחריב את הכפר.

עבד אל חכים חאג' יחיא: דבר שני, כשבאים להרוס, אין מצב שהשוטרים יהיו מצוידים בנשק חי וישתמשו בו כי זה בסך הכול הריסת בתים ויש להם מספיק כוח.

עבד אל חכים חאג' יחיא: מאות שוטרים היו שם, הגעתי לשם וראיתי מה שהיה.

עבד אל חכים חאג' יחיא: השר והמפכ"ל קפצו ישר והכריעו שזה היה פיגוע ומחבל ודעאש.

עבד אל חכים חאג' יחיא: אחר-כך השר התחיל לזגזג ואמר אמרתי ולא אמרתי.

עבד אל חכים חאג' יחיא: זה חלק מההסתה.

אכרם חסון: הדברים האלה כבר נאמרו על-ידי החברים.

אכרם חסון: אנחנו חייבים להתקדם.

עבד אל חכים חאג' יחיא: אני אסיים בשתי הדקות שלי.

עבד אל חכים חאג' יחיא: השר, אם הוא זה שמסית, לא יכול להיות שמחנכים במשטרה דבר אחר.

עבד אל חכים חאג' יחיא: לגבי מח"ש, אין לנו אמון במח"ש, חד משמעית.

עבד אל חכים חאג' יחיא: כי התוצאות של מח"ש הם למרוח ולהעביר את הזמן ואז התוצאות הן חד משמעיות, שהי מקרים בודדים שהענישו בהם שוטרים.

עבד אל חכים חאג' יחיא: המקרה של הנהג מירושלים שתקפו אותו והוא אמר במפורש, לא רציתי להגיב כי הוא ראיתי את האקדח של השוטר וחששתי שיהרוג אותי ויגיד שתקפתי אותו.

עבד אל חכים חאג' יחיא: אני פונה לניצב חכרוש, האם אנחנו צריכים לצאת בקריאה לכל התושבים הערבים והאזרחים הערבים בכל מפגש עם שוטר, לתעד את המפגש הזה?

עבד אל חכים חאג' יחיא: כי בסופו של דבר תקבל את המכות, תותקף ויהיה נגדך תיק של תקיפת שוטר?

עבד אל חכים חאג' יחיא: זה בדיוק מה שקורה.

אכרם חסון: חבר הכנסת חאג' יחיא, תודה רבה לך.

עבד אל חכים חאג' יחיא: משפט אחרון.

עבד אל חכים חאג' יחיא: המקרים האלה פוגעים, תוקפים ולפעמים הורגים ומי שאשם זה האזרח הערבי והאשמה היא תקיפת שוטר.

עבד אל חכים חאג' יחיא: לכן אני פונה מפה להתחיל לתעד כל מפגש, כי יש שקר של המשטרה ויש גם חיסיון ותמיכה של מח"ש.

אכרם חסון: תודה.

אכרם חסון: נשמע את גברת אידלמן, נציגת מח"ש.

אכרם חסון: עלו כאן האשמות קשות מאוד, עם תחושת תסכול מאוד קשה.

אכרם חסון: אני מבקש ממך לתת לנו תשובות, מדוע האזרחים האלה שמתלוננים ומגישים תלונות לא מקבלים תשובות?

<הלה אדלמן: בוקר טוב, קשה להתמודד עם הדברים הלא קלים ששומעים מהמשפחות ובאמת שום דבר לא יכול לתת מענה למשפחה שאיבדה את היקר שלה.

<הלה אדלמן: אנחנו מדברים שפה שהיא יותר טכנית ומשפטית, אז גם אם אני אענה מבחינה משפטית, זה כמובן לא לקוח מהקושי של לשמוע את הדברים שאמרו בני המשפחה.

<הלה אדלמן: אני אתחיל מכך שכל המקרים שהוזכרו פה, גם אום אל חיראן, גם המקרה ברהט, גם מקרה נוסף שהוזכר על-ידי חברת הכנסת רוזין - - -

מיכל רוזין: יש לי עוד, פשוט לא הגעתי לכל המקרים.

<הלה אדלמן: אלה מקרים שנחקרו.

<הלה אדלמן: המשמעות שהם נחקרו, בניגוד לאותו מקרה שהזכרת שאולי נכון לפברואר ועדיין לא הייתה תשובה לגביו, מאז הוא כבר נחקר.

<הלה אדלמן: נחקרו, זה כאשר אנחנו מבצעים הרבה פעולות חקירה ופעולות לעומק.

<הלה אדלמן: דווקא כאשר מדובר בתיקי ירי ותיקי הריגה אנחנו בוחנים הרבה מאוד היבטים של התיקים האלה והדברים האלה לוקחים זמן.

<הלה אדלמן: גם אותו תיק שהוזכר לגבי אדם שנהרג במהלך מרדף משטרתי, גם התיק של רהט והמשפחה יודעת כי היא קבלה את חומרי החקירה.

<הלה אדלמן: הוזכרו כמה פעולות חקירה ובכמה אמצעים השתמשו על מנת להגיע למיצוי החקירה.

<הלה אדלמן: הזכיר האב את הנושא של האזנות סתר לשוטרים, שהיה בתוך החקירה.

<הלה אדלמן: זה רק מראה עד כמה אמצעים ואמצעים חריגים יחסית בתוך התיק הזה הושקע על מנת להגיע לממצאים.

<הלה אדלמן: הבחינה של הממצאים נעשית בסופו של דבר בכלים הפליליים ועל מנת להגיש כתב אישום פלילי צריך סיכוי סביר להרשעה והתיקים האלה הם תיקים מורכבים.

<הלה אדלמן: אבל ההתייחסות שלנו כמח"ש היא התייחסות מאד רצינית.

<הלה אדלמן: האירוע ברהט, כמוה אירוע באום אל חיראן מנחקר מהרגע הראשון, בסמוך מאוד להתרחשותו.

<הלה אדלמן: גם אותו אירוע של אבו מרזוק נחקר באותו לילה.

אכרם חסון: מה המסקנות שלכם מהמקרה של אום אל חיראן.

<הלה אדלמן: באום אל חיראן החקירה הסתיימה.

<הלה אדלמן: אחת הסיבות שהחקירה נמשכה היא בגלל שבמסגרת החקירה נבחנו היבטים שונים שחלקם הוזכרו פה.

<הלה אדלמן: אני לא יכולה למסור אותם כרגע כי כל עוד לא התקבלה החלטה - - -

מיכל רוזין: למה לא התקבלה?

מיכל רוזין: ולמה לא יוצא?

מיכל רוזין: למה חצי שנה?

מיכל רוזין: מה יש לכם עוד לבדוק?

ג'מעה אזברגה: סמי ג'עאר נהרג שנתיים לפני זה.

ג'מעה אזברגה: יש מסקנות?

ג'מעה אזברגה: יש כתב אישום?

מיכל רוזין: ירו באוויר.

<הלה אדלמן: מבחן התוצאה, אם היא לשביעות הרצון או לא כפי שציפו והתיק נמצא כרגע בבחינה של ערר אצל היועץ המשפטי לממשלה לאחר שהתקבלה החלטה והמשפחה גם הייתה מיודעת ונפגשה אתנו, נפגשה עם מנהל מח"ש, הוצגו בפניהם הראיות.

<הלה אדלמן: אנחנו לא מתעסקים רק בחקירה שלנו, אנחנו בהחלט רואים גם את הצד השני.

<הלה אדלמן: אבל צריך לזכור שחקירה פלילית ובעיקר באירועים כאלה, היא מורכבת.

<הלה אדלמן: בתיק של אום אל חיראן החקירה הסתיימה, היא כללה - - -

מיכל רוזין: למה זה מתעכב?

<הלה אדלמן: נבחנו היבטים שונים.

<הלה אדלמן: הוזכרו כמה היבטים של האירוע הזה.

<הלה אדלמן: נעשו בדיקות רבות באמצעים שונים.

מיכל רוזין: ונסגרה החקירה.

מיכל רוזין: מתי תתפרסם?

<הלה אדלמן: אני מניחה שבימים הקרובים זה יעבור לפרקליט המדינה שיפרסם את הדו"ח.

<הלה אדלמן: אבל התמשכות התהליכים לא הייתה, כפי שנאמר פה, מניסיון לטיוח או מישהו שניסה להשפיע עלינו, ההפך הוא הנכון.

<הלה אדלמן: התושבים יודעים שביצענו פעולות חקירה רבות והדבר עוד יתבטא בדו"ח.

<הלה אדלמן: אין פה שיהוי.

<הלה אדלמן: האינטנסיביות שבה בוצעה החקירה הזאת - - -

מיכל רוזין: מה התשובה לעניין השחזור?

מיכל רוזין: שלא מביאים לשחזור כי מפחדים על השוטר.

מיכל רוזין: אני שואלת את זה כטענה כללית, לא לגבי חקירה מסוימת.

אכרם חסון: בנוסף הוא אמר גם שהמשטרה הגיעה לפני מח"ש ולקחה אתה הקלטות.

אכרם חסון: האם הדבר הזה נבדק?

<הלה אדלמן: אמר לגבי החלטה של המשטרה, לא לגבי החלטה של מח"ש לביצוע שחזור או לא.

<הלה אדלמן: מי שאחראי על הסדר הציבורי ועל האפשרות לאירועים כאלה היא משטרת ישראל, גם כשאנחנו מבצעים פעולות, אנחנו חייבים לעשות את זה - - -

מיכל רוזין: ברור לכם שהמשטרה לא רוצה לקיים שחזור.

<הלה אדלמן: באום אל חיראן בוצעו שחזורים.

<קריאה: למה ברהט לא בוצע השחזור?

<הלה אדלמן: כל מקרה עם נסיבותיו וגם עם הצורך המבצעי.

<הלה אדלמן: לא בכל מקרה יש צורך מקצועי.

<הלה אדלמן: אבל באום אל חיראן בוצעו שני שחזורים.

<הלה אדלמן: כל עניין של הראיות שהגיעו, הממצאים שלנו בשני המקרים להגיע לראיות ובכלל זה סרטים וצילומים היו אמיתיים.

<הלה אדלמן: הרצון שלנו הוא להגיע לממצא ככל שניתן.

אכרם חסון: אז הדבר הזה נבדק?

<הלה אדלמן: זה אחד היעדים של מח"ש.

אכרם חסון: מה הייתה התוצאה?

<הלה אדלמן: יש אצלנו את המצלמות של מגן דוד אדום, זה היה בתוך חומר חקירה לא לקחו את זה ולא הייתה כל טענה כזאת - - -

מיכל רוזין: לא לגבי סמי, לגבי אבא שלו והאלימות שהופעלה נגדו.

<הלה אדלמן: לגבי רהט.

<הלה אדלמן: האירוע היה בינואר 2015, היו לנו את מצלמות מד"א.

<הלה אדלמן: גם שם הייתה חקירה מאוד מקיפה עם שימוש בממצאים ובחינת כל ההיבטים, גם של הירי וגם של האלימות בתחנת המשטרה.

<הלה אדלמן: גם ההיבט הזה נבחן ונחקר.

<הלה אדלמן: שני האירועים האלה נחקרו ולגבי שניהם היו ממצאים ולגבי שניהם הם נמצאים כרגע בבחינה - - -

מיכל רוזין: יש לי שאלה אחת קטנה.

מיכל רוזין: האם יש מקרה אחד בו יש פענוח בו שוטרים הועמדו לדין או אפילו הוציאו אותם מהמשטרה בשל אלימות בחרה הבדואית?

מיכל רוזין: האם קיים מקרה כזה?

מיכל רוזין: הפרט מעיד על הכלל.

<קריאה: מה גרוע מזה שבג"צ הורה על הגשת כתב אישום אחרי שמח"ש סגרה את התיק?

<הלה אדלמן: כיוונתי לדעת גדולות כי בדיוק זו התוספת שרציתי להוסיף.

<הלה אדלמן: שבניגוד למה שנאמר פה, למרות שבסופו של דבר חבר הכנסת חאג' יחיא כן הוסיף, היו בהחלט מקרים ששוטרים עמדו לדין על ירי ועל הרג.

<הלה אדלמן: שוטרים שנכנסו לכלא.

<הלה אדלמן: יש שוטר מחדרה, שחר מזרחי השוטר בתל-אביב.

מיכל רוזין: אני שואלת על החברה הבדואית.

מיכל רוזין: השאלה מאוד פשוטה.

מיכל רוזין: מתוך שבעה צעירים שנהרגו האם מישהו מהם נענש?

<הלה אדלמן: אני לא יודעת לומר אם כולם מדובר על אנשי משטרה, אני מתייחסת לשלות המקרים האלו.

מיכל רוזין: אני מדברת רק על אנשי משטרה.

<הלה אדלמן: לגבי שלושת המקרים שעכשיו בחנו.

<הלה אדלמן: כשאנחנו בוחנים במח"ש את האירועים האלה אנחנו עוורי צבעים ובוחנים את הדברים לפי הראיות שנאספו ועושים מאמצים גדולים, ככל שמדובר בתיקים עם תוצאות חמורות, עושים מאמצים עוד הרב יותר גדולים כדי להגיע לממצאים.

<הלה אדלמן: ההחלטה היא החלטה משפטית וראייתית.

אכרם חסון: תודה.

אכרם חסון: חברת הכנסת תמר זנדברג.

תמר זנדברג: יש בכנסת דיונים מאוד ארוכים על האלימות המשטרתית באופן כללי, כלפי מיעוטים באופן ספציפי.

תמר זנדברג: על הגזענות הממוסדת והמובנית בתוך גופי אכיפת החוק לצערי והחברה הבדואית, בראש או בתחתית – תלוי מאיזה כיוון מסתכלים על זה.

תמר זנדברג: לגבי האמירות מצד המשטרה על הניסיונות ושזה תמיד קיצוני משני הצדדים.

תמר זנדברג: אתם לא יודעים מה גורם לגזענות הזאת?

תמר זנדברג: הרי אתה יודע את זה בעצמך.

תמר זנדברג: היעדר שיטור והיעדר משילות, זה הכול שטויות.

תמר זנדברג: יש פה אזרחים ויש את בעלי הכוח, במקרה הזה כוח רב וכוח גם להפעלת אלימות וזו המשטרה.

תמר זנדברג: אותו דבר לגבי מח"ש, אני מפנה אלינו ככנסת, אני שואלת מה אנחנו יכולים וצריכים לעשות אל מול המריחות והטיוח המתמשכים והאין סופיים האלה?

תמר זנדברג: אני מציעה, לגבי נושא הדיון הספציפי אום אל חיראן.

תמר זנדברג: אום אל חיראן הפך לסמל ואנחנו צריכים להשתמש בטרגדיה הזו הלאה כדי להפוך אותה גם לסמל חיובי.

תמר זנדברג: אני מציעה שתגישו את הדו"ח, אנחנו נשמח לקראות אותו ואנחנו כאן בכנסת נחקור אותו בשימוע ציבורי בכנסת, כדי לחקור כל שורה בו ולקבל את העדויות מהתושבים ומהשוטרים.

תמר זנדברג: בואו נהפוך את המקרה הזה למקרה לדוגמה שינוהל כאן בכנסת, כדי שנוכל אחת ולתמיד בשם הציבור לרדת לחקר האמת כי גם לנו ככנסת אין אמון בתהליכים שמתרחשים ושאנחנו רואים אותם כושלים פעם אחר פעם.

אכרם חסון: תודה.

אכרם חסון: חבר הכנסת ג'מעה בבקשה.

ג'מעה אזברגה: כל מה שדברו וכל מה שקרה ביום ההוא ב-18 לחודש אנחנו מדברים על לתופעה של 13 אנשים שנהרגו בשנת 2000 ומאז ועד עכשיו 54 אנשים נהרגו על-ידי המשטרה ועד עכשיו אין אפילו עצור או נאשם אחד.

ג'מעה אזברגה: רוצחים מסתובבים חופשי.

ג'מעה אזברגה: אני רוצה לעבור ישר למסקנות, לדעתי זו מדיניות של המשטרה, גם אלימות של המשטרה.

ג'מעה אזברגה: המשטרה מחנכת לאלימות, פשוט מאוד.

ג'מעה אזברגה: אם מישהו לא אלים, הוא לא ייקלט למשטרה.

ג'מעה אזברגה: לצערי אני אומר את זה בכאב.

ג'מעה אזברגה: ההמלצה הראשונה שלי היא לפרק את מח"ש ולהקים ועדת חקירה שלא תהיה במשטרה.

ג'מעה אזברגה: לא יוכל להיות ששוטרים חוקרים שוטרים.

<הלה אדלמן: מח"ש הם לא שוטרים.

ג'מעה אזברגה: מח"ש הם שוטרים.

ג'מעה אזברגה: אל תספרי לי סיפורים.

ג'מעה אזברגה: שוטר שיצא לפנסיה זה מה שהוא עושה.

ג'מעה אזברגה: שוטרים חוקרים שוטרים זה לא הוגן ולא ייתכן.

ג'מעה אזברגה: המפכ"ל לצערי וגם השר לביטחון פנים כבר שפטו את הבן אדם בשטח, שהוא רוצח, שהוא מדעאש ובסוף התברר שגם השוטר נהרג על-ידי השוטרים.

ג'מעה אזברגה: האלימות של המשטרה היא זו שעושה את ההבדל.

ג'מעה אזברגה: היעדר ענישה זה מה שעושה את ההבדל בין עמונה לאום אל חיראן.

ג'מעה אזברגה: דבר חשוב נוסף, יש יחידה במשטרה, יחידת מואב, שהוקמה אך ורק בשביל המגזר הבדואי ואנחנו מבקשים ודורשים שיפרקו את היחידה הגזענית הזאת.

ג'מעה אזברגה: זו בושה וחרפה למדינת ישראל שהיא בונה יחידה מיוחדת אך ורק למגזר כדי להרוס את הבתים ולאמלל את האנשים.

אכרם חסון: תודה.

אכרם חסון: חבר הכנסת אחמד טיבי בבקשה.

אחמד טיבי: אני חושב שהדברים שנשא האבא של סמי ג'עאר לא רק שנגעו ללבנו, הם ציירו תמונה של מה שמתרחש בשטח כאשר יש מפגש קשה, לעומתי, בין שוטרים לאזרחים ערביים בסיטואציה של משבר.

אחמד טיבי: הבדואים שהוא השתמש בהם, מכיר אותם כל אזרח ערבי.

אחמד טיבי: איך לעיתים שוטרים מקללים ערבים והצורה שבה מאימים על ערבים.

אחמד טיבי: כאשר הדבר הזה נעשה נגד אבא ששכל את בנו, זה גובל בשערורייה, הן חוקית והן מוסרית.

אחמד טיבי: נקודה שנייה שלא הוזכרה הרבה בדיונים, משפחתו של השוטר שנהרג באום אל חיראן, עדיין, למרות הפשלה של המשטרה, עדיין מתייחסת ליעקוב אבו אלקיעאן כאל מחבל דעאש.

אחמד טיבי: השאלה האם המשטרה ישבה עם המשפחה?

אחמד טיבי: מתכוונת לשבת עם המשפחה כדי להגיד לה מה האמת, שהייתה פשלה ושתפסיק להשמיץ את הקורבן, את המשפחה של אבו אלקיעאן, גם את אום אל חיראן באופן כללי.

אחמד טיבי: צריך לרחם על המשפחה הזו שעדיין שקועה בקונספציה השקרית שהמשטרה הלעיטה בה את הציבור.

אחמד טיבי: עדיין בדיון הזה שיזמו חברי הכנסת אבו עראר ורוזין, לא קבלנו תשובות אמיתיות על המקרים הספציפיים שהיו.

אכרם חסון: תודה.

אכרם חסון: חבר הכנסת איימן עודה בבקשה.

איימן עודה: בואו נחשבו למה יש חשיבות ציבורית כולל במח"ש במקרה אום אל חיראן.

איימן עודה: יש ממד שאני חשוב שחשוב לראות אותו טוב בגלל שיש הרוג יהודי, זו המילה.

איימן עודה: בגלל שארז לוי נהרג, פתאום מדברים בודקים עוד.

איימן עודה: אני רוצה להזהיר גם מגזענות בממד הזה.

איימן עודה: כלומר בגזענות שמח"ש תטפל בעיקר, בסיפור של ההרוג ארז לוי, יותר מאשר בשאר המקרים של אום אל חיראן.

איימן עודה: כלומר, אני מצביע ניצב ג'מאל חכרוש, זו עוד גזענות, בגלל ארז לוי פתאום יש התעניינות בקרב המשטרה ומח"ש, יותר מכל מקרה אחר.

איימן עודה: שמעתי בתקשורת שדובר שם על בדיקה.

איימן עודה: האם זו בדיקה או חקירה?

איימן עודה: אני רוצה להבין?

<הלה אדלמן: כשיצאו הממצאים יהיה את הדבר הזה.

<הלה אדלמן: כרגע, כל עוד אין החלטה ואין ממצאים סופיים אנחנו לא יכולים - - -

איימן עודה: את זה את אומרת אחרי ששה חודשים?

אכרם חסון: אנחנו נתייחס לזה בסוף.

מיכל רוזין: התשובה לא ברורה.

מיכל רוזין: אין חקירה?

איימן עודה: ניצב חכרוש, זו לא היסטוריה, זה היום.

איימן עודה: דברת על אמון בין המשטרה לבין האוכלוסייה הערבית.

איימן עודה: כשערבי רואה במו עיניו איך טפלו באום אל חיראן לעומת עמונה.

איימן עודה: כשערבי רואה איך השר לביטחון פנים משקר במצח נחושה, איך המפכ"ל משקר.

איימן עודה: האם זה מחזק את האמון או מחזיר אותו אחורה?

אכרם חסון: תודה.

אכרם חסון: אחרון הדוברים, יושב-ראש המועצה האזורית, בבקשה.

<עטיה אלאעסם: תודה אדוני היושב-ראש, שמי עטיה אלעאסם, יושב-ראש המועצה האזורית לכפרים הלא מוכרים.

<עטיה אלאעסם: אני רוצה להדגיש מעל כל ספק שהמשטרה רואה בנו כאויב ולא כאזרחים.

<עטיה אלאעסם: זה מראה היחס האלים והקשה של המשטרה כלפי האזרחים הערבים בנגב.

<עטיה אלאעסם: אנחנו יודעים שאנחנו לא יכולים לשנות את זה בדיבורים, צריך תרבות שקציני המשטרה מסיתים נגד האוכלוסייה הערבית בנגב, שחברי כנסת מסיתים נגד אוכלוסייה ערבית בנגב, כשראש הממשלה ושרים מסיתים נגד אזרחים ערבים בנגב, זאת התוצאה הישירה מכל ההסתות האלה.

<עטיה אלאעסם: אני רוצה להגיד שאני כאזרח מפחד מאוד מהמשטרה.

<עטיה אלאעסם: המשטרה שהייתה אמורה להביא לביטחון, כשאני רואה שוטר אני מפחד.

<עטיה אלאעסם: כל האזרחים הבדואים מפחדים לפגוש שוטר במקרה או לא במקרה.

<עטיה אלאעסם: אנחנו בטוחים שמח"ש היא מחלקה לסנגור לטובת השוטרים.

<עטיה אלאעסם: התפקיד שלה יהיה להעלים ראיות כשהשוטרים מבצעים פשע.

<עטיה אלאעסם: מח"ש עובדת להוציא כל שוטר זכאי בכל פשע שעשה נגד האזרחים.

אכרם חסון: תודה.

אכרם חסון: אני מסכם.

אכרם חסון: אני אמליץ ליושב-ראש ועדת הפנים והגנת הסביבה לקיים דיון אחרי הפגרה בנושא הזה, אחריש נקבל דו"ח ממח"ש.

אכרם חסון: נציגת מח"ש תדאג שתוך ימים היועץ המשפטי יקבל את המסקנות.

<הלה אדלמן: זה עבר לפרקליטות המדינה - - -

אכרם חסון: אנחנו כוועדה נפנה ונקבל את המסקנות האלה ונקיים דיון בוועדת הפנים.

אכרם חסון: אחרי זה אני מציע לידידתי תמר זנדברג שהעלתה את הנושא, אולי כל חברי הכנסת נעלה דיון במליאת הכנסת, כדי ללמוד מהאירוע המצער הזה שקרה לנו.

אכרם חסון: תודה רבה לכולכם שבאתם, הישיבה נעולה.